Správa zo zahraničnej pracovnej cesty 
1. Účastníci ZPC:
Titul, meno a priezvisko:   	Ing. Dávid Martinák, Ing. Matej Šiškovič
Pracovisko:                         	Inštitút vzdelávacej politiky, MŠVVaŠ SR, Stromová 1, 813 30 Bratislava

2. Zahraničná pracovná cesta:
Štát:                                     	Francúzsko
Mesto:                                 	Paríž
Vykonaná v dňoch:             	19.-21.10. 2016
Prijímajúca organizácia:    	UNESCO
Účel cesty:                   	Účasť na konferencii "UNESCO-Cedefop Global Skills Conference."
Spôsob financovania:         	Ing. Dávid Martinák – všetky náklady hradilo MŠVVaŠ SR
	Ing. Matej Šiškovič – všetky náklady hradilo  MŠVVaŠ SR, ale budú refundované z CEDEFOP
3.  Rámcový program pobytu:
19.10.2016	cesta tam
20.10.2016			účasť na prvom dni konferencie
21.10.2016			účasť na druhom dni konferencie, cesta späť
4.  Stručný priebeh rokovaní, resp.  študijného pobytu:
Účelom zahraničnej pracovnej cesty bola účasť na konferencii usporiadanej spoločne medzinárodnými organizáciami UNESCO a Cedefop. Konferencia bola zameraná na problematiku zručností, pracovných miest a udržateľného rozvoja, na globálnej ale aj regionálnej úrovni. Na konferencii boli prezentované aktuálne globálne ekonomické trendy a ich vplyv na nesúlad v zručnostiach, resp. potrebu zručností. Rovnako boli prezentované vzdelávacie politiky v oblasti zabezpečenia optimálnych zručností absolventov v rôznych krajinách. Cieľom konferencie bolo identifikovať priority, výzvy a riešenia, ktoré môžu byť aplikované v rozdielnych častiach sveta. 
Program prvého dňa konferencie bol rozdelený na spoločné plenárne vystúpenia a paralelné workshopy. Veľká pozornosť bola venovaná témam automatizácie a digitalizácie ekonomiky a ich vplyvu na dopyt po špecifických zručnostiach. Na konferencii sa zúčastnili viacerí experti z medzinárodných inštitúcií (UNESCO, Cedefop, OECD, EK, a pod.). Počas druhého dňa konferencie boli v rámci plenárnych vystúpení prezentované aj konkrétne systémy odborného vzdelávania a tréningu (VET) vo viacerých krajinách.
5.  Odporúčané závery:
Použitie nadobudnutých poznatkov pri tvorbe odporúčaní a politík MŠVVaŠ SR.
6.   Prehľad prinesenej dokumentácie a miesto jej uloženia
Všetky materiály sú k dispozícii na Inštitúte vzdelávacej politiky MŠVVaŠ SR.
7.   Osobitne vyhodnotený očakávaný prínos ZPC
Účasťou na konferencii sme mali možnosť oboznámiť sa s rôznymi prístupmi a konkrétnymi príkladmi politík zabezpečujúcich znižovanie nesúladu v zručnostiach absolventov na trhu práce. Nakoľko ide o mimoriadne aktuálnu tému, práve tieto medzinárodné  skúsenosti a nadobudnuté kontakty môžu pomôcť pri implementácii riešení v rámci pracovných a iných výstupoch IVP MŠVVaŠ a v končenom dôsledku k efektívnejšiemu a kvalitnejšiemu prístupu k tvorbe vzdelávacích politík. 

8.    Spôsob zverejnenia výsledkov ZPC, prenos získaných informácií
Web ministerstva.
Súhlasím so zverejnením správy na internete

Správu vypracoval: Dávid Martinák
Dátum: 26.10.2016
Správu schválil: Matej Šiškovič, riaditeľ IVP MŠVVaŠ SR
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.